श्रीनगर: जम्मु कास्मिरनि आनन्तनाग जिल्लायाव रैखाथि हान्जा आरो उदखारि हान्जानि गेजेराव सोमजिनाय मोगा मोगि गावलायनाय जाथायनि खौराङा सोराङाव फैदों। आनन्तनाग जिल्लानि ककरनागनि बैलु गामिआव सोमजिनाय बे मोगा-मोगि गावलायनाय जाथायाव रैखाथि हान्जानि सोद्रोमाफोरा गावसोरनि गुलिजों उदखारि हान्जानि साथाम सोद्रोमाफोरखौ जायगायावनो जिउ फोजोबो। जिउ गोमानाय उदखारिनि साथाम सोद्रोमाफोरा लश्कर-ए- तैयबा उदखारि हान्जानि सोद्रोमाफोरमोन होन्नानै खौरां मोन्नाय जादों।